**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΔΙΕΥΘΥΝΣΗ ΚΛΗΡ/ΤΩΝ ΤΜΗΜΑ ΥΠΟΤΡΟΦΙΩΝ ΚΑΙ ΒΡΑΒΕΙΩΝ**

**ΠΕΡΙΛΗΨΗ ΠΡΟΣΚΛΗΣΗΣ**

Το Εθνικό και Καποδιστριακό Πανεπιστήμιο Αθηνών θα χορηγήσει, κατά το ακαδημαϊκό έτος 2024- 25, δεκαπέντε (15) υποτροφίες, από τα έσοδα της Κληρονομίας ΜΑΡΙΑΣ ΣΤΑΗ, σε Κυθήριους πρωτοετείς φοιτητές, κατά τη Βαθμολογική σειρά εισαγωγής τoυς, σε οποιαδήποτε Πανεπιστημιακού Τομέα Σχολή Ελληνικού Ανώτατου Εκπαιδευτικού Ιδρύματος, πλην των ΣτρατιωτικώνΣχολών, προτιμωμένων των εισαγομένων στις Φυσικομαθηματικές Σχολές.

Το μηνιαίο ποσό της υποτροφίας ορίζεται σε Ευρώ εκατό εξήντα (Ευρώ 160,00).

Οι ενδιαφερόμενοι πρέπει να υποβάλουν μέχρι **31/07/2025** αίτηση με τα σχετικά δικαιολογητικά:

1. μέσω ηλεκτρονικού πρωτοκόλλου του ΕΚΠΑ στην ηλεκτρονική διεύθυνση https://eprotocol.uoa.gr. (Η είσοδος γίνεται με κωδικούς TAXIS του υποψηφίου και στη συνέχεια τη διαδρομή Νέα αίτηση-Λοιπές Αιτήσεις-Αίτηση Υποτροφίας Προπτυχιακού Φοιτητή).

ή

1. ιδιοχείρως ή ταχυδρομικώς με συστημένη επιστολή ή με ταχυμεταφορές, προκειμένου να επαληθεύεται η εμπρόθεσμη ημερομηνία στο Γραφείο Πρωτοκόλλου του Πανεπιστημίου Αθηνών (Κεντρικό Κτήριο, Πανεπιστημίου 30, ΤΚ106 79). (η αίτηση, ανακτάται από την Ιστοσελίδα του Πανεπιστημίου στην ηλεκτρονική διεύθυνση www.uoa. gr, στο σύνδεσμο Υποτροφίες και Βραβεία (Αίτηση υποτροφίας για Προπτυχιακές σπουδές με επιλογή).

Περισσότερες πληροφορίες δίνονται από τη Διεύθυνση Κληροδοτημάτων -Τμήμα Υποτροφιών και Βραβείων (Σταδίου και Χρ. Λαδά 6, τηλ. 210.368.9132-4) καθώς και στην ιστοσελίδα του Πανεπιστημίου μας :

https://www.uoa.gr/foitites/ paroches\_drastiriotites/ypotrofies\_ brabeia,

όπου έχει αναρτηθεί και σχετική πρόσκληση.

Αθήνα, 24/04/2025

Ο Πρύτανης

Καθηγητής Γεράσιμος Δ. Σιάσος